Seminar trajnues datë 18 Nëntor 2024

Shkolla e Magjistraturës

“Provat me shkresë në procesin civil dhe autonomia private e palëve në procesin e të provuarit. Përdorshmëria e akteve procedurale dhe papërdorshmëria e provave në gjykimin civil dhe administrativ. Procesi i të provuarit në procesin civil” (E. Muçi) 

Realiteti në të cilin jetojmë gjithnjë e më tepër, në përmasa domethënëse po dixhitalizohet për shkak të zhvillimit si asnjëherë të teknologjisë. 
Informacioni teknologjik dhe dixhitalizimi i marrëdhënieve njerëzore, përfshirë edhe marrëdhënieve ekonomike/kontraktore dhe tregtare është tashmë një realitet për secilin prej shteteve, dhe detyra e secilit shtet është për të ndjekur dhe paraprirë këtij zhvillim nëpërmjet parashikimeve ligjore dhe juridike me qëllim që të kornizohen dhe rregullohen mosmarrëveshjet që mund të lindin si në çdo fushë të së drejtës.
Duke mbajtur në vëmendje temën e këtij trajnimi, punim do të fokusohet në “provat elektronike” në mosmarrëveshjet civile. Pjesëmarrësit e këtij trajnimi, gjyqtarë, ndihmës ligjorë apo prokurorë nëpërmjet trajnimit do të mund të zhvillojnë aftësitë e tyre për identifikimin e provave elektronike, gjetjes së rregullave në lidhje me lejimin e tyre në process, metodologjisë në marrjen dhe administrimin e tyre, (drejtëpërsëdrejti, me kqyrje apo edhe me ndihmën e ekspertëve), fuqisë provuese të tyre në krahasim me provat e tjera.

 	Në lidhje me zgjidhjen e mosmarrëveshjeve në të drejtën civile, ligji procedurial i zbatueshëm është ligji procedurial civil, i materializuar në Kodin e Procedurave Civile. 
Nocionin e “Provës” në K.Pr.Civile e gjejmë në nenin 11 të K.Pr.Civile i cili parashikon se:”Provat janë të dhëna që merren prej burimeve dhe sipas rregullave të parashikuara në këtë Kod dhe në ligje të tjera, të cilat vërtetojnë ose rrëzojnë pretendimet ose prapësimet e pjesëmarrësve bë proces”. Nocioni i “Provës” është gjithnjë i lidhur ngushtë me procesin e rregullt ligjor dhe me hetimin e plotë dhe të gjithanshëm, pazgjidhshmëri e cila nuk mund të anashkalohet edhe në këtë trajnim. Sipas nenit 14 të K.Pr.Civile është përcaktuar se :”Gjykata ka për detyrë të zhvillojë një process të rregullt ligjor, nëpërmjet garantimit të zhvillimit të një hetimi të plotë dhe të gjithanshëm në përputhje me ligjin”.
Të dhëna elektronike janë parashikuar për herë të parë në legjislacionin procedurial civil në ndryshimet e vitit 2017 me ligjin nr. 38/2017 ndryshimet e K.Pr.Civile dhe konkretisht në nenit 154 të K.Pr.Civile ku janë parashikuar rregullat për hartimin dhe paraqitjen e kërkesë padisë dhe në nenin 158 të K.Pr.Civile në lidhje me Deklaratën e Mbrojtjes. 
Në këto dy nene ligji ka parashikuar paraqitjen e të dhënave elektronike të tij ose të përfaqësuesit të tij nëse ka me qëllim njoftimin e tyre. Besoj se ky parashikim ligjor ka gjetur zbatim në çdo gjykatë në momentin e paraqitjes së kërkesëpadisë apo paraqitjes së deklaratës së mbrotjes. Konstatohet lehtë se në Kodin e Procedurës Civile mungon në mënyrë të shprehur terminologjia “Prova Elektronike” 
Prova elektronike sipas një përkufizimi[footnoteRef:1] “Prova Elektronike” në proces është një informacion i përftuar përmes një pajisjeje elektonike apo një media digjitale që shërben për marrjen dijeni të disa fakteve relevante që janë të rëndësishme për vendimmarrjen. Në teorinë procedurale prova elektronike, njihet ndryshe edhe si prova audiovisuale, prova e përftuar përmes medias elektronike, apo prova që kërkon të provohet me mbështetjen e një eksperti IT. [1:  Jurkevica, T. Electronic evidence concept and essence in civil proceedings, Riga , p. 26-39, 2018.] 

Sipas Guidës për Provat Elektronike në fushën e procedurës civile dhe administrative, të Këshillit të Europës nga 2019 “Provë elektronike” përkufizohet: “Çdo provë që buron nga të dhëna të përmbajtura në, ose të prodhuara nga një pajisje funksionimi i së cilës varet nga një programi softëari ose të dhëna të ruajtura në të, ose të trasnetuara nga një sistem kompiuterik apo një rrjet”.
E vetmja dispozitë, e cila dukshëm nuk është në koherencë me zhvillimet teknologjike por që në interpretim të zgjeruar të saj mund të na japë një ide të “provës Elektronike” është neni 278 i K. Pr. Civile, i cili parashikon se:”Filmat fotografikë ose filmat kinematografikë, kasetat e çdo lloji, si dhe çdo lloj tjetër regjistrimi, mund të përbëjnë provë për ngjarjet e sendet që janë regjistruar, kur gjykata bindet për saktësinë e vërtetësinë e tyre. Për këtë qëllim ajo mund[footnoteRef:2] të thërrasë edhe ekspertë kompetentë”. [2:  GJyqtari duhet të mbajë në vëmendje edhe nenin 286 të K.Pr.Civile i cili parashikon se: “Kur çmohet e nevojshme nga gjykata që një person ose end të kqyren drejtëpërsëdrejt prej saj, kryesisht ose me kërkesë të palëve , vendos që të bëhet këqyrja në vend e tyre me ose pa ekspert”.] 

 
 Llojet e provave

Së pari, duhet të biem dakord nëse legjislacioni ynë procedurial civil ka një listë shteruese të llojit të prove?
Nëse përgjigjia e pyetjes së mësipërme është po, atëherë provat e mësipërme të prashikuara nga neni 278 i K.Pr.Civile si do të klasifikohen, nëse përgjigjia e pyetjes së mësipërme është jo, atëherë lind pyetja sesi do të konsiderohen dhe si do të merren këto prova.
Opsionet që gjejmë në Kod janë administrimini i pajisjes ku ato ndodhen kaseta, cd usb laptop, telefon dhe marrja e përmbajtjes nëpërmjet kqyrjes drejtëpërsëdrejti apo me ndihmën e një eksperti.
Përgjithësisht, prova elektronike ndahet në dy lloje kryesore: 
a) Të dhëna të përmbajtura në pajisje sistemesh apo pajisje informacioni;
 b) informacion i trasmetuar elektronikisht përmes mjeteve të komunikimit.

Prova elektronike themelore konsiston në të dhëna (mesazhe të marra a të dërguara nga interneti) si dhe të dhëna të ruajtura në mënyrë digjitale në softëare, si janë për shembull librat elektronike.

Prova elektronike është e përbërë nga dy elementë: elementi material, i cili është një pjesë hardwari (mbështetësi) material që mund të shihet (siç është usb, Disku Solid, smartphoni, etj), elementi elektronik, i cili është i padukshëm që përbëhet nga softwari që konsiston në metadata dhe arkivat elektronike.
Pra nëse do të mundohemi të paraqesim një klasifikim të tyre ato do të jenë të gjitha komunikimet elektronike me sms apo nëpërmjet platformave të tjera të komunikimit desktop ose mobile, komentet e palëve në statuese në media sociale, në hapësirat personale të veta apo të individëve të tjerë, janë gjithashtu një lloj pohimi në process por i marrë me anë të këtyre mjeteve elektronike.
Burimet kryesore të provave elektronike janë e-mail, ëeb pages, media online, media sociale sikurse janë facebook, instagrame Tëitter, mesazhet telefonike, ËhatApp, platformat e tjera të njohura dhe të përdorura nga përdoruesit njëkohësisht edhe palë në process.[footnoteRef:3] [3:  Burimet e provave elektronike duhen parë në mënyrë të ndryshme nga vetë prova elektronike.] 


Përdorshmëria dhe fuqia e tyre provuese. 
Në lidhje me provat elektronike sot ekzistojnë tre teori në lidhje me natyrën e tyre ligjore[footnoteRef:4]: [4:  Dijana Gorgieva, Emilija Gjorgjioska, Zorica Stoileva. Electronic Evidence in Civil Proceedings.] 

i) Teoria e provës së pavarur, e cila nënkupton se prova elektronike është e ndryshme nga provat klasike në legjislacionin procedurial civil, dhe rrugët e reja të marrjes së tyre nuk mund të përshtaten me rregullat klasike sesi merren provat dhe për këtë arsye kërkohen parashikime të reja në lidhje me marrjen e tyre dhe përdorimin në mosmarrëveshje gjyqësore përpara gjykatës.

ii) Teoria e provës analoge e cila nënkupton se nuk kemi të bëjmë me ndonjë provë të re por se burimi i tyre është i ri, marrja e këtyre provave kërkon një teknikë të re dhë nëse ajo arrihet të merret ajo ka të njëjtën forcë sikurse një dokument i shkruar “provë me shkresë”, ajo ka të njëjtën fuqi dhe i nënshtrohet të njëjtit regjim juridik, pa u privilegjuar dhe në të njëjtën kohë pa u diskriminuar në lidhje me provat e tjera shkresore.

iii) Teoria e funksionalitetit të barazvlefshëm nënkupton se provat elektronike kanë të njëjtën fuqi ligjore dhe provuese sikurse dokumentat e shkruara duke pasur disa kufizime dhe parakushte që kanë të bëjnë me 1) qëndrueshmërinë dhe pandryshueshmërinë e tyre; 2) të jenë të lexueshme nëpërmjet sistemeve hardëare dhe softëarë; 3) dokumenti i dërguar nga dërguesi duhet të ketë të njëjtën përmbajtje me marrësin, 4) përmbajtja mund të rimerret dhe mund të përkthehet në gjuhën e kërkuar, subjekti kryesor mund të identifikohet sipas kushteve të autenticitetit dhe konfindencialitetit. Në thelb domosdoshmërisht duhet të ekzistojë vertëtësia dhe besueshmëria e këtyre provave nëprmjet autenticitetit dhe certifikimit.
 
Nga teksti i Udhëzimeve të Këshillit të Europës për provat elektronike në një proces civil (2019), si dhe pas konsultimit me burime të tjera, përdorimi dhe mbështetja në provat elektronike nga platforma si WhatsApp, Telegram, e-mail, etj. passjell një sërë çështjesh ligjore që gjyqtarët duhet të adresojnë:
· privatësinë e individëve (p.sh. Rregullorja e Përgjithshme për Mbrojtjen e të Dhënave (GDPR) [Rregullorja (BE) 2016/679], Neni 8 i Konventës Evropiane për të Drejtat e Njeriut (ECHR)),
· ruajtja e materialeve,
· autenticiteti dhe integriteti i provave,
· ligjshmëria e marrjes së provave, dhe
· disa aspekte praktike.
Në këtë kontekst, të dhënat nga platformat si WhatsApp, Telegram ose platforma të ngjashme mund të përdoren si prova elektronike, nëse janë në përputhje me udhëzimet dhe ligjet e një juridiksioni të caktuar. Prandaj, për të përdorur të tilla të dhëna duhet të merren parasysh disa faktorë:
· Origjinaliteti dhe Integriteti: Gjykata duhet të vendosë dhe konstatojë se provat nuk janë ndryshuar/manipuluar dhe që në të vërtetë vijnë nga burimi i pretenduar. Kjo mund të bëhet përmes nënshkrimeve elektronike, metadatave, ose mënyrave të tjera objektive që ndihmojnë në vendosjen e identitetit të autorit të të dhënave.
· Besueshmëria: Çdo e dhënë e paraqitur si provë duhet të jetë e besueshme. Në këtë rast duhen përdorur për shembull: metadatat apo certifikatat digjitale të lidhura me nënshkrimet elektronike mund të verifikojnë autenticitetin dhe integritetin e të dhënave/provave të paraqitura.
· Ruajtja e të Dhënave: Të dhënat duhet të ruhen në formatin origjinal dhe integriteti i tyre duhet të ruhet në të gjitha fazat.
· Ligjet e Privatësisë: Përdorimi i të tilla të dhënave duhet të jetë në përputhje me ligjet ekzistuese të mbrojtjes së të dhënave personale dhe privatësisë. Përdorimi apo përvetësimi i paautorizuar i komunikimeve personale mund të shkelë të drejtat e privatësisë dhe rregulloret, siç është GDPR në Europë dhe Neni 8 i Konventës Europiane të të Drejtave të Njeriut.
· Pranueshmëria: Pranueshmëria e provave do të jetë në fund të fundit në diskrecionin e plotë të gjykatës, në bazë të rrethanave të rastit dhe ligjeve të aplikueshme të juridiksionit përkatës ku zhvillohet procedimi civil.

Udhëzimet theksojnë rëndësinë e ruajtjes së metadatave si pjesë e provave elektronike. Metadatat, të cilat ofrojnë informacion kontekstual mbi krijimin, ndryshimin dhe transmetimin e të dhënave elektronike, njihen për vlerën e tyre potenciale provuese. Udhëzimet theksojnë rëndësinë e metadatave në gjurmimin dhe identifikimin e burimit të të dhënave dhe zbulimin e manipulimeve të mundshme të të dhënave.
Gjithashtu, udhëzimet promovojnë përdorimin e nënshkrimeve elektronike të avancuara dhe të kualifikuara si një mënyrë për të siguruar origjinalitetin dhe integritetin e provave elektronike. Kjo reflekton njohjen e rëndësisë së metodave të sigurta dhe të besueshme për të verifikuar origjinën dhe origjinalitetin e provave elektronike.

Të dhënat e marra nëpërmjet e-Albania si do të konsiderohen?
Rregjistrimet nëpërmjet pajisjeve elektronike portabile, pa pëlqimin e palëve çfarë vlere provuese kanë në procesin civil?

Raste Praktike
Në vendimin nr.00-2022-2856(361), datë 12.10.2022, shqyrtohet nëse dokumenti elektronik “email”, i nisur nga adresa elektronike përbën apo jo një provë dokument. KCGJL çmon se KPC përcakton në mënyrë joshteruese cilat janë disa nga llojet e akteve, ku lloji më i përhapur është prova me shkresë, që nënkupton një akt të shkruar në letër. Krahas shkresave, mund të shërbejnë si provë edhe filmat fotografikë, kinematografikë, kasetat e çdo lloji, etj., duke kuptuar kështu që nga ligji pranohet se prova dokument është një koncept më i gjerë se një akt i shkruar i pasqyruar në letër. Komunikimi elektronik me email nuk ka elementet formale të dokumentit elektronik të përcaktuar në ligjin e posaçëm, nuk ka cilësinë e dokumentit elektronik, si dhe nuk merr fuqi provuese nga noterizimi, pasi kjo fuqi duhet të analizohet nga KPC dhe jo nga ligji për dokumentin elektronik. http://www.gjykataelarte.gov.al/ëeb/361_00_2022_2856_13619.doc
Në çështjen E. K kundër Shoqërisë Primo Comunications shpk rezulton se në procesin gjyqësor u paraqitën me cilësinë e provës përveç urdhrit të largimit nga puna edhe dëshmia e M.Z. ish-administratore e përgjithshme e palës së paditur, si dhe email-et e periudhës prill 2012–korrik 2012.
Lidhur me email-et, gjykata vendosi që të mos i pranonte apo administronte si prova: “...pasi ato nuk janë të parashikuar shprehimisht si të tilla nga Kodi i Procedurës Civile dhe nuk u konfirmuan gjatë gjykimit nga pala paditëse për shkak të “karakterit të njëanshme dhe selektiv të tyre”. Nga ana tjetër, gjykata vijon se: “... pala e paditur e cila i paraqiti me cilësinë e provës nuk arriti të provonte para gjykatës karakterin e tyre jo përzgjedhësselektiv, por që ato përbënin tërësinë e plotë të emaileve të shkëmbyera mes palëve pjesëmarrëse dhe në pasojë gjykata nuk mund të krijojë bindjen e plotë për vërtetësinë e tyre, zhveshur nga karakteri selektiv/i njëanshem i pretenduar nga pala paditëse; (pala e paditur kishte mundësinë të vërtetonte sa më lart në kushtet e aksesit të plotë në sistemin e saj kompjuterik)”.

Rasti i Parë[footnoteRef:5] [5:  Pa vendim përfundimtar.] 

Një shtetase ishte lidhur në martesë me një shtetas shqiptar dhe nga kjo martesë kishin edhe fëmijë. Bashkëshorti kishte krijuar një lidhje intime me anë të platformave sociale me një shtetase nga Ukraina, e cila më pas ishte zhvendosur në Shqipëri. Bashkëshortja me vënien në dijeni të kësaj lidhje paraqet një kërkesë padi “Për zgjidhje martesë” me fajësi duke pretenduar si prova të “tradhëtisë” komunikimet elektronike ndërmjet tyre duke aksesuar adresën e e-mail-it të bashkëshortit të saj. Bashkëshorti e konfirmonte adresën e e-mailit dhe nuk kundërshtonte përmbajtjen e komunikimeve.

Rasti i Dytë
Një punëmarrë gjatë orarit zyrtar pëson një aksident i cili si fillim u konsideruar nga Inspektoriati Shtetëror i Punës si “aksident në punë” dhe qëndron me raport për rreth 4 muaj. Punëdhënësi i tij i zgjidh marrëdhënien e punës në datën që i përfundon raporti dhe pas dy ditësh i dorëzon edhe librezën me shënimin “Largim me dorëheqje”. Duke u vendour në dijeni të këtij fakti, punëmarrësi kthehet përsëri në selinë e punëdhënësit dhe regjistron bisedat e zhvilluara midis tij dhe administratorit dhe specialistit të burimeve njerëzore, rregjistrime këto pa pëlqimin dhe dijeninë e tyre, të cilat më pas i traskipton dhe i paraqet si prova në proces (regjistrimin me USB) dhe traskiptimin e bisedës së printuar.

Gjykata e shkallës së parë i kishte administruar si prova në gjykim, duke ia nënshtruar vlerësimit me prova të tjera përfshi edhe ato me dëshmitare (dëshmitarë ishin thirrur personat e regjistruar pa pëlqimin e tyre), të cilët nuk e pranonin sit ë vërtetë këtë bisedë, dhe se e konsideronin regjistrimin e paligjshëm.

Në ankim në Gjykatë të Apeli u ngrit pretendimi në lidhje me paligjshmërinë e kësaj prove.

Diskutim- Natyra e kësaj prove, a është ajo nga ato burime që parashikon K.Pr.Civile, a cenon te drejtën e jetës Private (a jemi përpara një prove të mërrë në mënyrë të ligjshme).

Rasti i tretë [footnoteRef:6] [6:  Rast ende pa vendim përfundimtar.] 

Një shtetas shqiptar dhe një shtetase e Afrikës së Jugut, kanë qenë të lidhur në martesë në Republikën e Shqipërisë. Me pëlqimin e të dyve ata kanë banuar në një qytet bregdetar në Shqipëri. Pas ardhjes në jetë të fëmijës së tyre, kanë filluar mosmarrëveshjet dhe bashkëshorja ka udhëtuar drejt vendlindjes së saj duke e ndërprerë bashkëjetesën. Pas një kohe, bashkëshorti paraqet padi për zgjidhje martese me fajësi në Gjykatë, dhe si provë (ndër të tjera) paraqet edhe një CD i cili përmbante një link me anë të së cilës pretendon se shfaqet në një video pornografike në internet. Pala e paditur pretendon se nuk jam unë në këtë video dhe video është e modifikuar.

Diskutime- natyra e kësaj prove, mënyra e marrjes së saj, vlera provuese e saj.

